ร้านดังจากpantip ตามรอยมากินค่ะ

บรรยากาศริมแม่น้ำ ดูเรือวิ่งไปมา สายลมพัดเอื่อยๆ 

เมนูที่สั่งวันนี้ ฉู่ฉี่ปลาสายยู ทอดมันปลากราย ยำถั่วพลู น้ำพริกกุ้งสด และแกงส้มปลาช่อนทอดผักรวม

ฉู่ฉี่ปลาสายยู เมนูเด็ดประจำร้าน ปลาไม่คาว น้ำฉู่ฉี่อร่อยมากราดบนข้าวเปล่านี่กลมกล่อมไม่ต้องใส่น้ำปลา

ทอดมันปลากราย เนื้อปลาหนึบๆ เคี้ยวเพลิน ไม่คาว

น้ำพริกกุ้งสด ปกติเคยกินแต่น้ำพริกไข่กุ้งวันนี้ขอลองเป็นกุ้งสดค่ะ เนื้อกุ้งเน้นๆคลุกเคล้าน้ำพริก เผ็ดจัดจ้าน กุ้งเข้ากับน้ำพริกได้ดีค่ะ

แกงส้มปลาช่อนทอดผักรวม ผักให้มาเยอะและหลากหลาย ทั้งผักบุ้ง ดอกแค ดอกผักปั๋ง ไหลบัว แครอท รสแบบไทยๆ

สุดท้าย ยำถั่วพลู มาเต็มด้วยผักสมุนไพร เคี้ยวเพลินๆค่ะเมนูนี้

ร้านจ่ายัณ2 ร้านดีอีกร้านหนึ่งที่ทำอาหารไทยที่ยังคงรสชาติไทยเดิมไว้ ปลื้มค่ะร้านนี้